OzLabs/hebrew-wiki-articles huggingface dataset:
לודוויג קוך

לודוויג קוך (בגרמנית: Ludwig Koch: 13 בדצמבר 1866 - 26 בנובמבר 1934) היה צייר ומאייר אוסטרי.

== חיים ==
קוך התפרסם בעיקר כצייר סוסים וציורי ז'אנר. הוא התארח בבית הספר הספרדי לרכיבה במשך שנים רבות, ותיעד את חיי בית הספר באופן אמנותי. בנוסף, הוא התמסר לתיאורי היסטוריה צבאית.

הוא למד באקדמיה לאמנויות בווינה בין השנים 1883–1891 והיה תלמידם של זיגמונד ואוגוסט אייזנמנגר. לאחר מכן הוא התפרסם בזכות ציורים של ההיסטוריה הצבאית האוסטרית, וקיבל את פרס בית הספר המיוחד, לציור "גנרל פפנהיים" בשנת 1889. בשנת 1891, בתערוכה השנתית הווינאית, הציג את הציור "טבילת האש של גדוד הדרקון ווינדיש-גרץ בקרב קולין".

עוד לפני 1914 צייר קוך דיוקנאות ומדים של אנשי הצבא האוסטרו-הונגרי, שהועתקו לרוב בגלויות. הוא שימש זמן קצר במלחמה כצייר בחזית האיטלקית, אך נאלץ לפרוש בגלל מחלת כליות. גם לאחר נפילת האימפריה האוסטרו-הונגרית הקדיש קוך עבודות רבות לצבא הישן, אך גם יצר ציורים לאנשי צבא הרפובליקה הראשונה.<ref>Walter Reichel: „Pressearbeit ist Propagandaarbeit“ - Medienverwaltung 1914-1918: Das Kriegspressequartier (KPQ). Mitteilungen des Österreichischen Staatsarchiv (MÖStA), Sonderband 13, Studienverlag, Wien 2016, , S. 182.</ref>

בנוסף לנושאים צבאיים, הנושאים העיקריים בציורי הז'אנר שלו היו מראות של וינה והחצר הקיסרית.

קוך פרסם כמה ציורי נוף והיה מאייר של עבודות רבות. אחת היצירות המפורסמות ביותר שלו, "אמנות הרכיבה בתמונה" ידועה במיוחד בקרב הרוכבים. הוא היה גם חבר במועדון שנקרא Siebener, אגודת אמנות שהורכבה בעיקר מאדריכלים.

בשנות העשרים של המאה העשרים הוזמן קוך לארצות הברית על ידי איגוד הפולו האמריקני, שחבריו שמעו עליו כ"צייר הסוסים הטוב ביותר בעולם", לבוא ולצייר את משחקי הפולו הבינלאומיים

למרות ניסיון ההתאחדות לפרסמו, קוך נותר עלום יחסית ולבסוף החליט לחזור לאירופה.

לודוויג קוך נקבר בווינה בבית העלמין בהייצינג.

== גלריה ==
<gallery mode=packed heights=180>
File:Die verbündeten Monarchen mit ihren Feldherren im 1. Weltkrieg.jpg

File:HGM Koch Oberst Rodakowski in der Schlacht bei Custozza 1866.jpg

File:HGM Ludwig Koch Porträt Beck.jpg

File:KochCourbette.jpeg

File:Ludwig Koch - A four-in-hand in galopp, three sportive gentleman on a coach.jpg

File:Ludwig Koch Franz Joseph auf dem Heldenplatz.jpg

File:K.u.k. Offiziere zu Pferd.jpg

File:Kavallerieeinheit.jpg
</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:אוסטרים שנולדו ב-1866
קטגוריה:אוסטרים שנפטרו ב-1934
אנדרטת השואה (הייד פארק)

הכיתוב על פני האנדרטה המצטט את [[מגילת איכה בעברית ובאנגלית]]
וודג'ווד. צדו הפנימי של המכסה כיתוב מוזהב. הקופסה הוכנה לרגל חנוכת אנדרטת השואה הראשונה בבריטניה ב"הייד פארק" שבלונדון. הקופסה הוכנה כמזכרת למשתתפי קבלת פנים שהתקיימה יום קודם.]]
אנדרטת השואה (באנגלית: The Holocaust Memorial) היא אנדרטה להנצחת זכר השואה, הממוקמת בהייד פארק, ברובע הסיטי של וסטמינסטר, שבמרכז העיר לונדון, בירת הממלכה המאוחדת.

זו האנדרטה הציבורית הראשונה בבריטניה שהוקדשה לקורבנות השואה.

האנדרטה שוכנת במרכז הפארק, ממזרח לאגם סרפנטין, באזור ה"דל" (The Dell) - מישור עשבוני פתוח.

האנדרטה הוקמה ונחנכה בשנת 1983, ומאז, נערכים לצידה טקסי זיכרון לשואה מדי שנה.

באפריל 2024 כיסתה המשטרה בלונדון את האנדרטה בשל החשש שפרו-פלסטינים יפגעו בה. <ref></ref>

== הקמת האנדרטה ==

האנדרטה נבנתה בשנת 1983, במימון ועד שליחי הקהילית של יהודי בריטניה (Board of Deputies of British Jews), ביוזמת נשיא הוועד, גרוויל ג'אנר (Greville Janner), שהיה חבר פרלמנט מטעם מפלגת הלייבור.

האנדרטה תוכננה על ידי מארק באדג'ר (Mark Badger), ריצ'רד סאיפרט (Richard Seifert), דרק לאבג'וי (Derek Lovejoy ) ושותפיהם.

האנדרטה נחנכה ב-28 ביוני 1983.

בטקס נחנכו השר לאיכות הסביבה דאז, של בריטניה, פטריק ג'נקין, הברון ג'נקין מרדינג, ו-500 צופים, בהם סר עמנואל יעקובוביץ, הברון יעקובוביץ - באותה עת הרב הראשי של הקהילות העבריות המאוחדות (United Hebrew Congregations) של חבר העמים הבריטי. בטקס החנוכה ג'נקין ציין כי האנדרטה היא "תזכורת לעבר ואזהרה לעתיד", הרב יעקוביץ קרא פרקי תהילים, ואמר קדיש, ומשתתפי הטקס שרו את הפיוט "אדון עולם".

השר לאיכות הסביבה מטעם האופוזיציה (shadow Environment Secretary) דאז, ג'רלד קאופמן, אשר סבתו נרצחה בשואה, נכח בטקס, ואמר כי:

"האנדרטה היא הכרחית, שכן מטרתה להזכיר שהאחריות לשואה אינה רק גרמנית, אלא משותפת גם למדינות אחרות.

== תיאור האנדרטה ==

האנדרטה מורכבת משני סלעים המונחים על משטח חצץ, הסלעים מוקפים בחורשה של עצי שדר כסופים, אשר נשתלו לצורך הקמת האנדרטה.

על אחד הסלעים נכתב "הגן לזכר השואה" באנגלית:

<div style="text-align: center;">

</div>

ולאחריו מצוין ציטוט ממגילת איכה בעברית ומתחתיה בתרגום לאנגלית:

<div style="text-align: center;">
 
 
 
</div>

השורה הראשונה מקורה ב, והשורות השנייה והשלישית מקורן ב.

באנגלית:

<div style="text-align: center;">

</div>

== ראו גם ==
* 
* מוזיאון המלחמה האימפריאלי תערוכת השואה בלונדון
* ספריית וינר לחקר השואה ורצח עם

== קישורים חיצוניים ==

* [https://web.archive.org/web/20130712033330/http://www.royalparks.org.uk/press/factsheets-on-the-royal-parks/monuments/monuments-in-hyde-park אנדרטת השואה] באתר הרשמי של הפארקים המלכותיים של הממלכה המאוחדת
* [http://www.6millionmemorials.co.uk/uk-holocaust-memorials/holocaust-memorial-garden האתר הרשמי של האנדרטה]

== הערות שוליים ==

שואה
שואה
לונדון
בילי לונג

ויליאם הוליס לונג השני (באנגלית: William Hollis Long II; נולד ב-11 באוגוסט 1955) הוא פוליטיקאי ואיש עסקים אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת מיזורי בשנים 2011-2023. לונג, חבר המפלגה הרפובליקנית, ייצג חלק ניכר מהשטח הדרומי-מערבי של מיזורי אשר בסיסו בספרינגפילד, ובתוכו גם הערים ג'ופלין וברנסון.

== ביוגרפיה ==
לונג, דור רביעי למשפחה שהתיישבה במיזורי, נולד בספרינגפילד בשנת 1955. הוא למד באוניברסיטת מיזורי והיה חבר באחווה דלתא אפסילון, בטרם נשר מלימודיו הגבוהים. לאחר שלקח חופש בן שלוש שנים מלימודים כלשהם, החליט לונג להשתתף בתוכנית הכשרה בת תשעה ימים ללימוד מכירה פומבית בקנזס סיטי. לאחר מכן הוכשר באורח רשמי כמוכר פומבי בידי איגוד המכירות הפומביות הלאומי. בעקבות זאת התמקצע לונג בעולם המכירות הפומביות, ואף היה בעלים של חברה שפעלה בתחום. לצד זאת, לונג הנחה תוכנית רדיו בתחנה KWTO שבסיסה בספרינגפילד.

במהלך בחירות אמצע הכהונה ב-2010, הצטרף לונג אל הבחירות המקדימות שנערכו במפלגה הרפובליקנית לייצוג מחוז הקונגרס השביעי של מיזורי בבית הנבחרים של ארצות הברית. זאת לאחר שנציג המחוז המכהן, רוי בלאנט, פרש מבית הנבחרים כדי להתמודד אל הסנאט של ארצות הברית במקומו של קיט בונד. ב-3 באוגוסט 2010 ניצח לונג שבעה מיריביו בבחירות המקדימות, שהיו התחרות האמיתית במעוז רפובליקני זה. בכך למעשה הבטיח את היבחרו לבית הנבחרים האמריקאי, וביום הבחירות הכלליות בנובמבר נבחר אל הקונגרס ה-112 של ארצות הברית וגרף 63.39% מקולות הבוחרים.

מאז 2011 לונג נתן חסותו ל-37 הצעות חוק, 103 החלטות ו-26 החלטות סימולטניות, והעניק את חסותו ל-1,258 חקיקות אחרות. נוסף על כך, לונג הציג את "חוק הוודאות החקלאית לדיווח על פליטות" ב-14 במרץ 2018, אשר שם לו למטרה יתקן את "חוק התגובה, האחריות והשיפוי הסביבתיים המקיף" משנת 1980. עם זאת, הצעת החוק לא עברה בבית הנבחרים להמשך דיונים בסנאט. לונג מתנגד להפלות, וקרא לבטל את פסק דין רו נגד וייד כמו גם את המימון הפדרלי לארגון "הורות מתוכננת". כמו כן, בינואר 2017 הביע תמיכה בצו נשיאותי 13769 עליו חתם נשיא ארצות הברית דונלד טראמפ. לונג נמנה בין תומכיו הנאמנים של טראמפ, ולאחר הבחירות לנשיאות ארצות הברית 2020 בהן הביס ג'ו ביידן את הנשיא המכהן, טען לונג ללא ביסוס כי הייתה הונאת בחירות שהובילו להפסדו של טראמפ.

באוגוסט 2021 הכריז לונג על התמודדותו אל הסנאט של ארצות הברית מטעם מיזורי, בעקבות פרישתו של רוי בלאנט מהחיים הפוליטיים. במהלך הבחירות המקדימות של המפלגה הרפובליקנית גרף 5% בלבד מקולות הבוחרים, וסיים במקום הרביעי אחרי אריק שמיט, ויקי הרצלר ואריק גרייטנס. כהונתו בבית הנבחרים תמה עם התפזרות הקונגרס ה-117 של ארצות הברית בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת מיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממיזורי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1955
השערת המגע

השערת המגע היא תיאוריה פסיכולוגית המדגישה את חשיבות המגע הישיר בין קבוצות להפחתת עצימות העימותים ושינוי דעות קדומות<ref></ref>. השערת המגע מניחה שהבאת שתי קבוצות הנמצאות בקונפליקט למרחב משותף שבו יכירו זו את זו תעורר תהליך חיובי של גילוי האנושיות וצמצום של העוינות ביניהן<ref></ref>. בספרו "טבעה של דעה קדומה" משנת 1954 פרש הפסיכולוג החברתי גורדון אולפורט את התיאוריה, לאחר שאיחד ממצאי מחקרים קודמים בנושא<ref></ref>. בספרו טען כי "ניתן להפחית דעה קדומה (אלא אם כן היא מושרשת עמוק במבנה האופי של היחיד) על ידי מגע שווה-סטטוס בין קבוצות הרוב והמיעוט המחפשות אחר מטרות משותפות. ההשפעה של המגע תוגבר אם תתלווה לה תמיכת מוסדות חברתיים (כמו- חוקים, מנהגים ואווירה ציבורית ולוקלית), ובהנחה שהמגע הוא מהסוג המוביל לתפיסת עולם של אינטרסים משותפים ואנושיות משותפת בין חברי שתי הקבוצות".<ref name=":0"></ref>

== היסטוריה ==
לאחר מלחמת העולם השנייה וביטול ההפרדה הגזעית בצבא ובמוסדות ציבוריים נוספים בארצות הברית, נוצרה סיטואציה חדשה בה התקיים מפגש ומגע יומיומי בין קבוצות מגזעים שונים. במשך כמאה שנים, המדיניות הרשמית התוותה יחס "נפרד אבל שווה" לשחורים, כלומר, הייתה הפרדה בכל חלקי החיים כמו: חינוך, תחבורה, שירותי רפואה ועוד. פסקי דין כמו פסק דין בראון נגד מועצת החינוך מ-1954, שביטל את ההפרדה במערכת החינוך האמריקאית, התוו מדיניות חדשה ולמעשה מציאות חדשה. עם זאת, שנים של הפרדה לא העלימו את הדעות הקדומות, הסטריאוטיפים, האיבה והפחד מפני השחורים. השערת המגע נבעה מהצורך של קובעי מדיניות חוקרים מתחום מדעי החברה למצוא דרכים להפחית האיבה והפחד.

== תנאים למגע בין קבוצות ==
אולפורט התווה ארבעה תנאים לכך שמגע בין קבוצות יפחית דעות קדומות:

# מעמד שווה - השתתפותן של קבוצות בעלות מעמד דומה ככל האפשר מבחינת רקע, מאפיינים ואיכויות. דוגמאות לא מוצלחות: מפגשים של יהודים עם ערבים במקצועות הנחשבים לחסרי יוקרה מקצועית כגון: אחזקת משק בית ועבודות בניין, מפגש בין ילדי לבנים משכילים וילדים שחורים משכונות טעונות טיפוח. דוגמה מוצלחת: מפגש בין סטודנטים יהודים וסטודנטים ערבים בעלי רקע אקדמי דומה או שווה ערך.<ref></ref>
# מטרות משותפות- המפתח הוא לעצב מצבים שיובילו לאינטראקציות של שיתוף פעולה ותלות הדדית בחיפוש אחר מטרות משותפות, ויגרמו לאנשים לחשוב בקטגוריות חדשות, כלומר מ"אנחנו והם" ל"אנחנו"<ref name=":0" />. אחת הטכניקות המוקדמות ביותר שנחקרו נקראת "כיתת הפאזל", בה מחלקים את התלמידים לקבוצות עבודה קטנות ומעורבות מבחינת ההרכב הגזעי. כל חבר בקבוצה מקבל פיסת מידע חיונית הנוגעת לנושא הנלמד (על ידי כך נהפך כל חבר בקבוצה לכזה שאין לוותר עליו מנקודת מבטם של חברי הקבוצה האחרים). מעשורים של מחקר עולה, שטכניקה זו יעילה מאוד בקידום מגע בין-גזעי חיובי<ref></ref>.
#שיתוף פעולה- כאשר חברי קבוצות שונות תלויים זה בזה להשגת מטרות משותפות ללא פן תחרותי.
#תמיכת רשויות, חוקים ומנהגים- על שתי הקבוצות להכיר בסמכות כלשהי התומכת במגע ובקשרים בין הקבוצות. הסמכות צריכה לעודד קשר שמפתח עמדות ידידותיות, מסייעות זו לזו, שוויוניות ולגנות ביצוע השוואות בין הקבוצות.

== הערות שוליים ==

קטגוריה:התנהגות חברתית בבעלי חיים
סקוואן בארקלי

בארקלי במדי פנסילבניה בשנת 2017
סקוואן בארקלי (באנגלית: Saquon Barkley; נולד ב-9 בפברואר 1997) הוא שחקן פוטבול, המשחק בקבוצת ניו יורק ג'איינטס שבליגת ה-NFL, בעמדת הרץ האחורי.

לאחר הקריירה בת 3 השנים שלו בקבוצת הפוטבול של אוניברסיטת המדינה של פנסילבניה, בה הוא סיים עם סה"כ 5,557 יארדים והגיע מקום רביעי בהצבעות לגביע הייזמן, בארקלי נבחר על ידי הניו יורק ג'איינטס במקום השני בדראפט ה-NFL של שנת 2018.

== קריירה ==
=== פוטבול מכללות ===
בארקלי שיחק שלוש שנים במדי הפוטבול של אוניברסיטת המדינה של פנסילבניה, משנת 2015 עד שנת 2017. בשנתו הראשונה הראה ביצועים מרשימים עם 1,076 יארדים בריצה ו-7 טאצ'דאונים. בשנתו השנייה, בארקלי שיפר את ביצועיו עם 1,496 יארדים בריצה ו-18 טאצ'דאונים. גם בשנתו השלישית בארקלי הראה ביצועים מרשימים עם 1,271 עם יארדים ו-18 טאצ'דאונים.

עקב ביצועיו בארקלי נכלל במועמדים לקבל את גביע הייזמן, אך בסופו של דבר הגיע למקום הרביעי, כאשר הזוכה בגביע לאותה שנה היה בייקר מייפילד, שבסופו של דבר גם נבחר במקום הראשון בדראפט באותה שנה של בארקלי.
{| class="wikitable"
|+ביצועי בארקלי במדי פנסילבניה
!שנה
!משחקים ששוחקו
!ניסיונות ריצה
!יארדים בריצה
!ממוצע יארדים לריצה
!טאצ'דאונים בריצה
|-
|2015
|11
|182
|1,076
|5.9
|7
|-
|2016
|14
|272
|1,496
|5.5
|18
|-
|2017
|13
|217
|1,271
|5.9
|18
|-
|סה"כ
|38
|672
|3,843
|5.7
|43
|}

=== NFL ===
לאחר שנותיו בקולג' וביצועיו המרשימים, בארקלי נבחר שני בדראפט ה-NFL של שנת 2018, על ידי ניו יורק ג'איינטס. לאחר היבחרותו, בארקלי חתם עם הקבוצה על חוזה למשך ארבע שנים שערכו כ-31.2 דולר.
הג'ייאנטס בשנת 2018]]
בשנתו הראשונה במדי הג'איינטס בארקלי פתח בכל המשחקים של העונה הסדירה, הראה ביצועים מרשימים ביותר ושבר שיאים כגון: הכי הרבה משחקים עם לפחות 100 יארדים כוללים על ידי רוקי והכי הרבה יארדים כוללים בעונה הסדירה של ה-NFL על ידי רוקי (הוביל את הNFL באותה עונה). בעקבות ביצועיו נבחר בארקלי לפרו בול של אותה שנה וזכה ברוקי ההתקפי של העונה.

לאחר עונת רוקי מוצלחת, בארקלי הגיע למקום ה-16 ברשימת 100 השחקנים הטובים ביותר של שנת 2019 ב-NFL.

בשנת 2019, בארקלי הראה ביצועים מרשימים עם 1,003 יארדים בריצה ו-6 טאצ'דאונים והיה לרץ האחורי הראשון בקבוצתו עם יותר מ-1,000 יארדים בריצה בשתי עונותיו הראשונות.

בשנת 2020, במשחק השני באותה עונה של קבוצתו כנגד שיקגו ברס, בארקלי קרע את הרצועה הצולבת שלו ונאלץ לסיים את העונה שלו לאחר שני משחקים אלו בלבד.

{| class="wikitable"
|+ביצועי בארקלי במדי הג'איינטס בעונה הסדירה של ה-NFL
!שנה
!משחקים ששוחקו
!ניסיונות ריצה
!יארדים בריצה
!ממוצע יארדים לריצה
!טאצ'דאונים בריצה
|-
|2018
|16
|261
|1,307
|5.0
|11
|-
|2019
|13
|217
|1,003
|4.6
|6
|-
|2020
|2
|19
|34
|1.8
|0
|-
|סה"כ
|31
|497
|2,344
|4.7
|17
|}

== קישורים חיצוניים ==

==הערות שוליים==

קטגוריה:שחקני ניו יורק ג'איינטס
קטגוריה:שחקני פוטבול אמריקאים
קטגוריה:שחקני פוטבול: רצים אחוריים
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1997
טום מור (קפטן)

קפטן סר תומאס מור (באנגלית: Captain Sir Thomas Moore; 30 באפריל 1920 – 2 בפברואר 2021), שנודע בכינויו קפטן טום (באנגלית: Captain Tom), היה קצין בצבא הבריטי בתקופת מלחמת העולם השנייה, שהתפרסם בבריטניה לקראת יום הולדתו ה-100, בעקבות מבצע גיוס כספים שערך לטובת שירות הבריאות הלאומי הבריטי (ה-NHS) במהלך מגפת הקורונה. המבצע זכה להצלחה יוצאת דופן, עם תרומות של יותר מ-30 מיליון לירות שטרלינג, והפך את מור לדמות פופולרית ואהודה בבריטניה.

== ביוגרפיה ==
תומאס מור נולד בעיירה קיילי שביורקשייר, אנגליה. במאי 1940 התגייס לצבא הבריטי. בין השאר שירת במהלך מלחמת העולם השנייה בהודו ובבורמה. הוא השתחרר לאחר המלחמה ב-1946 בדרגת קפטן (דרגת קצונה בצבא הבריטי המקבילה בערך לסרן). במהלך חייו היה בין השאר מנהל מפעל בטון, ועסק במרוצי אופנועים כתחביב.

=== מסע ההתרמה למען ה-NHS ===
ב-6 באפריל 2020, במהלך מגפת הקורונה, החל מור במבצע גיוס כספים למען ה-NHS Charities Together, קבוצת עמותות התומכות בעובדי ומתנדבי ה-NHS ובחולים. מור הציב לעצמו מטרה ללכת 100 פעמים לאורך הגינה שלו (שאורכה כ-25 מטר) בסיוע ההליכון שלו במסגרת המבצע. המטרה המקורית הייתה לגייס סכום של 1000 לירות שטרלינג, אך היעד הועלה מספר פעמים לאחר שהמבצע זכה לתשומת לב בתקשורת הבריטית, ובמיוחד לאחר שמור הופיע בתוכנית הרדיו של מייקל בול ב-12 באפריל. מור השלים את הליכת הגינה לאורכה בפעם ה-100 ב-16 באפריל, כשמשמר כבוד של הגדוד הראשון של רגימנט יורקשייר המלכותי צופה בו ממרחק בטוח. עד יום הולדתו ה-100 ב-30 באפריל גייס מור מעל 30 מיליון לירות שטרלינג למען ה-NHS, מיותר מ-1.5 מיליון תורמים.

=== You'll Never Walk Alone ===
ב-16 באפריל, לציון השלמת ההליכה 100 פעמים לאורך הגינה, מייקל בול שר בשידור חי ב-BBC את השיר You'll Never Walk Alone לכבודו של מור. השיר נערך לסינגל בהשתתפות מייקל בול, מור עצמו, ומקהלת "NHS Voices of Care", ויצא כעבור יום על ידי חברת התקליטים דקה, כשכל הכנסותיו מוקדשים ל-NHS. ב-24 באפריל השיר הגיע למקום הראשון במצעד הסינגלים הבריטי. מור הוא האדם המבוגר ביותר ששיר שלו הגיע למקום הראשון במצעד הסינגלים הבריטי.

=== הוקרה ===
מור הפך בעקבות מבצע ההתרמה לדמות אהודה בבריטניה. לקראת יום הולדתו ה-100 קיבל מוריותר מ-150,000 כרטיסי ברכה מאזרחים בריטים, כולל ברכת אישית מהמלכה אליזבת השנייה. בין עיטורי הכבוד שקיבל, ב-20 במאי זכה לתואר אבירות (Knight Bachelor). התואר הוענק למור בטקס מיוחד ובאופן אישי על ידי המלכה ב-17 ביולי בחצר של טירת וינדזור.

=== מותו ===
מור נפטר בבית-חולים בבדפורד (Bedford) ב-2 בפברואר 2021, לאחר שחלה בקורונה.

== קישורים חיצוניים ==
* 

* [https://www.justgiving.com/fundraising/tomswalk עמוד ההתרמה של קפטן טום מור] באתר JustGiving 
* 
* 

קטגוריה:אנשי צבא בריטים במלחמת העולם השנייה
קטגוריה:פעילים חברתיים בריטים
קטגוריה:בריטים שהגיעו לגיל מאה
קטגוריה:בריטים שנולדו ב-1920
קטגוריה:בריטים שנפטרו ב-2021
קטגוריה:בריטים שנפטרו במגפת הקורונה
קטגוריה:אמני דקה רקורדס
ואמרתי לעצב הנני

וְאָמַרְתִּי לָעֶצֶב: הִנְּנִי מוכר גם כ-וְאָמַרְתִּי לָעֶצֶב הוא שיר עברי, אשר נכתב על ידי מרים ילן-שטקליס והולחן לראשונה על ידי יוסי מוסטקי.

==רקע==
השיר חובר בשנת 1952 הולחן והקולט לראשונה על ידי המלחין יוסי מוסטקי בשנת 1967, כאשר הוא מנוגן בגיטרה בלבד על יד מוסטקי עצמו. בהמשך השתמש מוסטקי באותו הלחן בביצוע השיר "באר שבע עירי" למילותיה של תלמה אליגון. בשנת 1969 ביקש מוסטקי להקליט את ביצועו לשיר, כחלק מהתקליט "מוסטקי איש באר שבע שר את שיריו". אולם ילן-שטקליס סרבה לתת לכך את הסכמתה, עקב סכסוך אשר התנהל בינה לבין חברת התקליטים סי בי אס ישראל, אשר הוציאה את תקליטו של מוסטקי, בעקבות כך כתבה תלמה אליגון מילים חדשות ללחן והם הוקלטו בתקליט.

ב-1968 הקליט עודד זמיר, שהיה יוצא להקת הנח"ל וחבר ההרכב "הפנינים הכחולות", גרסה משלו ללחן של מוסטקי בעיבוד מחודש של זמיר עצמו.
באותה השנה הקליטה הזמרת אלינוער מואב גרסה משלה לשיר גם היא ללחן של מוסטקי ובליוי גיטרה של דב ליקטון.

ב-2018 ביצעה הזמרת נועה גולדברג-רוזן גרסה מחודשת לשיר במסגרת המופע "יש לי סוד" על שיריה של ילן-שטקליס, ביצוע זה עובד על הדר מוסרי ולווה בשונה מגרסאות קודמות על ידי מגוון כלים כ-קלידים, צ'לו וכלי הקשה.

ב-2020 כחלק מאלבומו השלישי של שאנן סטריט "אידיאלים" הקולט ביצוע של סטריט וריף כהן, בהפקה ועיבוד מחודש של חברו של סטריט ללהקת הדג נחש, דודוש קלמס. גם בגרסה זו מלווים סטריט וכהן במגוון כלים, בניגוד לגרסת המקור המלווה בגיטרה בלבד.

==הבית הראשון==

== קישורים חיצוניים ==

==הערות שוליים==

קטגוריה:שירים בעברית
קטגוריה:שירי 1952
קטגוריה:שירה עברית
קטגוריה:שירים שנכתבו על ידי מרים ילן-שטקליס
טיאטיאננג

טיאטיאננג (בססוטו : Teyateyaneng) היא עיירה במחוז בראה , לסוטו.

== גאוגרפיה ==
העיירה ממוקמת כ-7 ק"מ מהגבול עם דרום אפריקה וכ-31 ק"מ מבירת לסוטו, מסרו.

== אקלים ==
הטמפרטורה הממוצעת היא 17 מעלות צלזיוס. החודש הכי חם הוא ינואר (24 מעלות צלזיוס), והחודש הקר ביותר הוא יולי (8 מעלות צלזיוס). כמות המשקעים הממוצעת היא 879 מילימטרים בשנה. חודש נובמבר הוא החודש שיש בו הכי הרבה גשם (141 מ"מ גשם), וחודש אוגוסט הוא החודש שיש בו הכי פחות גשם (12 מ"מ גשם).

== תנועה ותחבורה ==
העיירה נמצאת ליד הכבישים הלאומיים A1 ו-B24.

== קישורים חיצוניים ==

* 

== הערות שוליים ==

קטגוריה:לסוטו: יישובים
קטגוריה:יישובים שהוקמו ב-1886
מפטנג

מפטנג (בססוטו : Mafeteng) היא עיר במחוז מפטנג , לסוטו.

== גאוגרפיה ==
העיר ממוקמת כ-7 ק"מ מהגבול עם דרום אפריקה וכ-60 ק"מ מבירת לסוטו, מסרו.

== אקלים ==
הטמפרטורה הממוצעת היא 17 מעלות צלזיוס. החודש הכי חם הוא ינואר (24 מעלות צלזיוס), והחודש הקר ביותר הוא יוני (8 מעלות צלזיוס). כמות המשקעים הממוצעת היא 856 מילימטרים בשנה. חודש דצמבר הוא החודש שיש בו הכי הרבה גשם (142 מ"מ גשם), וחודש אוגוסט הוא החודש שיש בו הכי פחות גשם (11 מ"מ גשם).

== תנועה ותחבורה ==
העיר נמצאת ליד הכביש הלאומי A2. בנוסף, באזור העיר פועל שדה התעופה מפטנג .

== קישורים חיצוניים ==

== הערות שוליים ==

קטגוריה:לסוטו: ערים
קאצ'ה'ס נק

קאצ'ה'ס נק (בססוטו : Qacha's Nek) היא עיירת גבול במחוז קאצ'ה'ס נק , לסוטו.

== גאוגרפיה ==
העיירה ממוקמת כ-147 ק"מ מבירת לסוטו, מסרו. בדרום-מזרח העיירה ממוקם מעבר גבול לדרום אפריקה.

== אקלים ==
הטמפרטורה הממוצעת היא 15 מעלות צלזיוס. החודש הכי חם הוא פברואר (20 מעלות צלזיוס), והחודש הקר ביותר הוא יולי (8 מעלות צלזיוס). כמות המשקעים הממוצעת היא 1,072 מילימטרים בשנה. חודש דצמבר הוא החודש שיש בו הכי הרבה גשם (195 מ"מ גשם), וחודש יולי הוא החודש שיש בו הכי פחות גשם (11 מ"מ גשם).

== תנועה ותחבורה ==
העיירה נמצאת ליד הכביש הלאומי A4. בנוסף, באזור העיירה פועל שדה התעופה קאצ'ה'ס נק .

== קישורים חיצוניים ==

== הערות שוליים ==

קטגוריה:לסוטו: יישובים
תיקי הכפרים הערביים

תיקי הכפרים הערביים היו מסמכי מודיעין, שהיו מבוססים על מערכת אינדקס, וכללו נתונים מפורטים על כל כפר וכפר בארץ ישראל בתקופת המנדט הבריטי. הם נאספו על ידי יחידת המודיעין, ש"י של ארגון "ההגנה". המסמכים היו הבסיס המודיעני לפעולות "ההגנה" והפלמ"ח במהלך הפעולות והמבצעים שערכו בשנות ה-40 של המאה ה-20<ref name="BlackandMorris2">Ian Black and Benny Morris, Israel's Secret Wars: A History of Israel's Intelligence Services, 2004, p.129, </ref>. התיקים תיעדו את מספר הגברים בכפר, מקורות ההכנסה העיקרים, איכות המים במקום, רמת ההשתתפות ב, ההרכב הסוציו-פוליטי, מי הרג יהודים, איכות הקרקע, היחסים בין הכפרים, מספר כלי הנשק וכן את הטופוגרפיה<ref name="Gil Eyal">Gil Eyal, The Disenchantment of the Orient - Expertise in Arab Affairs and the Israeli State, Stanford University Press, 2006, p.85. .</ref>.

התיקים שימשו לא פעם אחרי הקמת המדינה, בעיקר בפעולות התגמול שבוצעו.

הרעיון לניהול תיקים אלו הוצע על ידי גורמים שונים, ביניהם בן ציון לוריא, סייר וחוקר ארץ ישראל, שכתב ב-1940 לקרן קיימת לישראל כי "איסוף מסמכים שכאלו יעזרו מאוד לגאולת הארץ". ואכן ראש מחלקת ההתיישבות בקרן הקיימת לישראל, יוסף ויץ הפך את הרעיון ל"פרויקט לאומי". גם מראשי היישוב (ולימים נשיא מדינת ישראל), יצחק בן-צבי לקח חלק ביוזמה ואף הציע מספר הצעות לשפרה<ref name="pappe"></ref>. בין הוגי הרעיון היו גם שמואל דיבון, ראש המחלקה הערבית של הש"י, וזרובבל ארבל, שהפעיל חוליות סיירים בחי"ש, אשר צוותו למיזם ביוזמת יגאל ידין. 

== תוכן התיקים ==
לדברי אילן פפה בראשית שנות הארבעים התיקים כללו גם צילומי אוויר, לדבריו עם הזמן השתכללו הדברים התיקים ונוספו דברים כגוון מספר השומרים בכפר, איכות הנשק וזאת לצד הדרך הטובה ביותר לתקוף כל כפר וכפר. העדכון הסופי היה ב-1947 כאשר העדכון התמקד ביצרת רשימות של "מבוקשים" בכל כפר וכפר, הקריטריונים העיקריים להוספה של איש לרשימה הייתה השתתפות בפעולה כנגד הכוחות הבריטים וכנגד גורמים ציונים ותמיכה במנהיג פלסטיני.

לכל תיק הובא מבוא, מפת הסביבה בקנד מידה של 1:100,00, מפת הכפר בקנה מידה של 1:5,000, המפות עודכנו מדי פעם ופעם וכללו את צירי הכניסה והיציאה לכפר, מעבירי מים, בתי ההארחה, בארות, שמות מנהיגים, בתי מנהיגים ויעדים נוספים לחבלה<ref></ref>.

== קישורים חיצוניים ==
* [http://www.archives.mod.gov.il/sites/HaHagana/Publications/Documents/המאמר.מבוא.pdf פרויקט תיקי הכפרים: פרק בהתפתחות המודיעין הצבאי ב'הגנה']

== הערות שוליים ==

קטגוריה:ש"י
קטגוריה:הסכסוך הישראלי-פלסטיני
קטגוריה:מודיעין במלחמת העצמאות
קטגוריה:דפים עם תרגומים שלא נסקרו
מאתלובה דדבאייבה

מאתלובה דדבאייבה או דדבוייבה (באוזבקית: Matluba Dadaboyeva נולדה ב-15 באוקטובר 1955) היא זמרת טג'יקית מאוזבקיסטן, מבצעת מוזיקה מסרותית קלאסית ומוזיקה עממית אוזבקית וטג'יקית. היא בעלת תואר אמנית העם של אוזבקיסטן. אישה נמוכה בקומתה, מצטיינת מאתלובה דדבאייבה במנעד הרחב, בחוזק קולה ובשליטה בסודות אמנות הזמרה ממרכז אסיה.

==ביוגרפיה==
מאתלובה דדבאייבה נולדה בשנת 1955 בכפר טג'יקי אוץ' קורגון בנפת צ'וסט של מחוז נמנגן בדרום עמק פרגנה שבמזרח אוזבקיסטן. מגיל 4 ליוותה את אמה שהייתה זמרת-עם במופעיה. אמה הייתה מורתה הראשונה לזמרה. בילדותה למדה דדבאייבה שירים רבים גם מתוכניות רדיו ומרפרטואר הפועלות בשדות הכותנה. מאוחר יותר סיימה תואר בדרמה מוזיקלית במכון הממלכתי לאמנויות בטשקנט.
בתחילת הקריירה היא הייתה סולנית של להקת הפולקלור "דוני זקירוב" של רשות השידור האוזבקית. מאוחר יותר הייתה סולנית של להקת הששמקאם ע"ש יונוס רג'בי. באותה עת למדה את סודות שירת המקאם ממורים כמו טורגון אלימטוב, קמונה איסמעילובה, אריף אלימחסומוב, אריף חאן חותמוב ואבדולחאשים איסמעילוב טורגון אלימטוב, נגן טנבור וסאטו צירף אותה להופעותיו ברסיטלים למוזיקה מסורתית קלאסית. הופיעה גם לצדו של נגן הגיג'אק באני ג'ן זיאאוב, ורבים אחרים.
בשנת 2009 דורגה דדבאייבה במקום הראשון בתחרות "מנגינות המזרח" (שארק טרונלרי) שהתקיים מתקיים במתחם רגיסטן בסמרקנד.
דדבאייבה ערכה סיורי הופעות בכל רחבי העולם, ומלמדת כעת שירה מסורתית קלאסית.

==אלבומים==
*Ozorin aitai 1988
*Matlubeh:Yar Kelour
*Matlubeh:the Turquoise of Samarkand 1996 - Nilyi rangli Samarkand שירים קלאסיים אוזבקים וטג'יקים בליווי כלי של טורגון אלימטוב ונאבי ג'אן זיאאוב

==לקריאה נוספת ==
*Mark Ellingham in Rough Guide of World Music 1999 p.31

==קישורים חיצוניים==
* [http://www.rootsworld.com/reviews/matlubeh.html rootsworld - Ivan Emke ab the album Yar Kelour]
* [https://www.youtube.com/watch?v=dV4cw8nztF4 דדבאייבה מבצעת ששמקאם מאת מרזאייב בערוץ יו טיוב]
* [https://www.youtube.com/watch?v=TuDlLs1uNhs על האלבום "יאר קלור" ופרטים ביוגרפיים על הזמרת בערוץ יו טיוב]

קטגוריה:טג'יקים
קטגוריה:זמרות
קטגוריה:זמרים
קטגוריה:אוזבקיסטן: תרבות
קטגוריה:ילידות 1955
קטגוריה:ילידי 1955
נולדג'

גלן ארל בות<ref name="fullname1"></ref> (באנגלית: Glen Earl Boothe; נולד ב-8 במרץ 1988), הידוע בשם הבמה נולדג (Knxwledge), הוא מפיק היפ הופ ופזמונאי אמריקאי מלוס אנג'לס.<ref></ref>

==קריירה==
מאז 2009, הוציא מעל 100 פרויקטים באמצעות בנדקמפ. בשנת 2010 הוציא את אלבום הבכורה שלו, Klouds, באמצעות הלייבל "אול סיטי". בשנת 2012 הוציא אוסף רטרוספקטיבי של 53 רצועות על קלטת, אשר פורסם על ידי "ליבינג רקורדס". שיריו הם לעיתים קרובות שילוב של ז'אנרים שונים, בהם ג'אז, נשמה והיפ הופ.

בשנת 2015 הוציא את אלבום הבכורה שלו בלייבל "סטונס ת'רואו רקורדס", Hud Dreems, והפיק את הרצועה "Momma" באלבומו של קנדריק לאמאר, To Pimp a Butterfly,<ref></ref><ref></ref> שזכה בפרס גראמי לאלבום הראפ הטוב ביותר בשנת 2016.<ref></ref> באותה השנה, הוציא יחד עם אנדרסון פאאק, כצמד בשם "נו-ווריז", את האלבום Yes Lawd!. עבודתו לצד אנדרסון פאאק זכתה לשבחי הביקורת. במרץ 2020 הוציא את 1988, אלבומו השני בלייבל סתונס ת'רואו רקורדס.

==קישורים חיצוניים==
* 

==הערות שוליים==

קטגוריה:מפיקי היפ הופ אמריקאים
קטגוריה:פזמונאים אמריקאים
קטגוריה:תקליטנים אמריקאים
קטגוריה:אמריקאים שנולדו ב-1988
יוניסקס

יוּנִיסֶקְס (באנגלית: Unisex) מתייחס לדברים שאינם ספציפיים קשורים למגדר מסוים, והם מתאימים לכל המגדרים.<ref></ref><ref></ref> המונח עשוי להיות קשור לעיוורון מגדרי או לנייטרליות מגדרית .

באופן לא פורמלי, הפעם הראשונה שבו השתמשו במונח היה בשנות ה-60 של המאה ה-20. אף על פי שתחילית המונח, "Uni", מגיעה מהמילה הלטינית unus (בעברית: אחד), נראה שהמונח הושפע ממילים כמו united ו-universal, שבהן התחילית, "Uni", מקבלת את המשמעות של משותף. במובן זה, ניתן לראות את משמעות המונח כמשמעות המשותפת לכל המגדרים.<ref></ref>

== שימוש ==
לעיתים קרובות, מעצבי שיער ומכוני יופי שמשרתים גברים ונשים כאחד מיוחסים כיוניסקס. הדבר אופייני גם לשירותים ומוצרים אחרים שהופרדו באופן מסורתי, כגון חנויות בגדים או מוצרי יופי. בדרך כלל, גם השירותים הציבוריים מופרדים בין המגדרים. עם זאת, קיימים גם שירותים ציבוריים יוניסקס, שאינו מפריד בין המגדרים.

אופנת יוניסקס כוללת בגדים שונים בהם הביגוד מתאים לכל המגדרים, כמו חולצות טריקו. גרסאות של בגדים אחרים עשויות להיות מתאימות להתאמות שונות בהתאם למגדרו של האדם, כגון ג'ינס. חנות הבגדים האנגלית "Mates", שנוצרה על ידי אירווין סלר, הייתה החנות הראשונה שמכרה בגדי יוניסקס.

שיתוף בריכה או מתקן פנאי אחר על ידי שחיינים בעלי מגדר שונה מכונה, בדרך כלל, כרחצה מעורבת .

חינוך מעורב מגדרית מתרחש כאשר המוסד החינוכי מקבל סטודנטים מכל המגדרים. בנוסף, קיימים גם שמות יוניסקס, שמות שניתן לתת גם לבנים וגם לבנות וגם עבור אנשים על הקשת הא-בינארית.

== ראו גם ==
* חינוך מעורב מגדרית
* תפקידי מגדר
* הטמעת חשיבה מגדרית

==קישורים חיצוניים==

== הערות שוליים ==

קטגוריה:מגדר
אליס קפל

אליס קפל (באנגלית: Alice Keppel; 29 באפריל 1868 – 11 בספטמבר 1947) הייתה אשת חברה בריטית.

==ביוגרפיה==
קפל נולדה בקנט כבתו של ברונט. היא הייתה אחת מתוך עשרה ילדים שתשעה מתוכם הגיעו לבגרות. סבה מצד אמה היה מושל האיים היוניים שהיו בשליטה בריטית, היא גם הייתה בעלת קשרי משפחה לבית סטיוארט.

ב-1891 היא נישאה לג'ורג' קפל, בנו של רוזן אשר שירת בצבא הבריטי בזמן נישואיהם, נולדו להם שתי בנות. המחסור בכסף של בעלה הוביל אותה לנהל רומנים עם גברים עשירים יותר וזאת על מנת לשמור על סגנון חיים שהיה נהוג בחברה הלונדונית, חלק מבני משפחתה אף חשבו כי אחד ממאהביה הוא האב הביולוגי של בתה הבכורה.

היא נודעה בתפקידה כמארחת במהלך התקופה האדוארדית, ב-1898 היא פגשה את יורש העצר אדוארד והיא החלה לשמש כפילגשו, במהלך הביקורים של אדוארד בביתה בעלה עזב את הבית, רעייתו של אדוארד אלכסנדרה, נסיכת דנמרק, כיבדה את הקשר ביניהם ואף חיבבה את אליס, היא העדיפה אותה על פני המאהבת הקודמת שלו.

לאחר מותו של המלך היא ובעלה עזבו את בריטניה ושהו שנתיים במזרח הרחוק, במהלך מלחמת העולם הראשונה היא עזרה לחברה שלה לנהל בית חולים בבולון-סור-מר לחיילים שנפצעו. ב-1925 עברה להתגורר באיטליה.

קפל הייתה סבתא רבתא של קמילה, המלכה-רעיה של הממלכה המאוחדת.

==קישורים חיצוניים==

* [https://www.thepeerage.com/p1723.htm#i17228 אליס קפל], באתר ThePeerage.com 
* 

== הערות שוליים ==

קטגוריה:פילגשות מלכותיות
קטגוריה:אצולה בריטית
קטגוריה:בריטיות שנולדו ב-1868
קטגוריה:בריטיות שנפטרו ב-1947
קטגוריה:בריטים שנפטרו ב-1947
הכל טוב

"הכל טוב" הוא סינגל שהוקלט על ידי הזמרים הישראלים משה פרץ ומושיקו מור. השיר יצא ב-4 בפברואר 2021 כסינגל שלא מתוך אלבום. השיר נכתב על ידי פרץ ומור והופק על ידי תמיר צור.

== רקע ==
מילות השיר נכתבו על זווית ראייתו של הגבר בעת פרידה מבת זוגו. השיר הודלף לרשת באמצעות הרשת החברתית "טלגרם" כשבוע לפני צאתו. שעות לאחר צאת השיר, הצביע ערן סויסה, עיתונאי מעיתון "מעריב", על הדמיון בלחן לשיר "Alijenab" של להקת Evan band הפרסים.

== ביקורות ==

מבקר המוזיקה הישראלי יוסי חרסונסקי, ביקר את השיר באופן שלילי וכתב כי "אין בשיר מלל לוגי". בנוסף כתב: "הדואט עם מושיקו מור הוא מבחינה זו לא יותר מאלמנט מקדם מכירות".

==מיקומי שיא==

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי משה פרץ
קטגוריה:שירים בעברית
קטגוריה:שירי אהבה בעברית
מי אתה חושב שאתה? (תוכנית טלוויזיה בריטית)

מי אתה חושב שאתה? (באנגלית: ?Who Do You Think You Are) היא סדרת טלוויזיה בריטית העוסקת בגנאלוגיה וחקר היסטוריה משפחתית, שמשודרת ב-BBC מאז 2004. נכון לשנת 2022 הופקו 150 פרקים של הסדרה.

בכל פרק ידוען עוקב אחר אילן היוחסין האישי שלו.

בתחילה, התוכנית לוותה בקריינות של דייוויד מוריסי ולאחר מכן, מארק סטרונג החליף אותו.

ב-2010 התוכנית הייתה מועמדת לפרס באפט"א לטלוויזיה.

נכון לשנת 2021 פורמט התוכנית נמכר לעשרים מדינות ברחבי העולם. הגרסה האמריקאית של התוכנית עלתה לשידור ב-NBC ב-2010, הידוענית הראשונה שהשתתפה בה הייתה שרה ג'סיקה פארקר. את העונה השנייה פתחה ונסה ויליאמס, שהייתה האשה השחורה הראשונה שנבחרה למלכת היופי של אמריקה ב-1983. הגרסה האמריקאית שודרה בישראל בערוץ "יס דוקו".

== הגרסה הישראלית ==

בישראל רכש הערוץ הראשון את הזכויות להפקת גרסה ישראלית של התוכנית ב-2009. התוכנית שודרה בתחילת 2010.

== קישורים חיצוניים ==
* 

* 
* 

==הערות שוליים==

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2000
קטגוריה:גנאלוגיה
קרלוס אלוסן

קרלוס אלוסן אראונדו (בספרדית: Carlos Alocén Arrondo; נולד ב-20 בדצמבר 2000 בסרגוסה, ספרד) הוא כדורסלן ספרדי, המשחק בעמדות הרכז בריאל מדריד.

==קריירה==
אלוסן גדל במחלקת הנוער של קבוצת סרגוסה באסקט, ערך את הופעת הבכורה שלו בגיל 15 שנים ו-10 חודשים במשחק ליגה מול ריאל מדריד, בסיום אותה עונה חתם אלוסן בריאל מדריד ומיד הושאל לעונה נוספת בקבוצת סרגוסה. ב-15 ביולי 2020 הצטרף לריאל מדריד.

בשנת 2016 הוביל את נבחרת הנוער של ספרד לזכייה באליפות אירופה עד גיל 16 שנבחר לשחקן המצטיין של הטורניר. בשנת 2019 השתתף באליפות אירופה בכדורסל עד גיל 20 2019 והוביל את נבחרתו למקום השני בטורניר לאחר הפסד במשחק הגמר לנבחרת נבחרת העתודה של ישראל בכדורסל. הוא נבחר לחמישיית הטורניר. באותה שנה ערך את הופעת הבכורה שלו בנבחרת הבוגרת של נבחרת ספרד בכדורסל.

==קישורים חיצוניים==

* [https://www.realmadrid.com/baloncesto/carlos-alocen-arrondo פרופיל], באתר ריאל מדריד בכדורסל

קטגוריה:כדורסלנים ספרדים
קטגוריה:סרגוסה: ספורטאים
קטגוריה:כדורסלני סרגוסה באסקט
קטגוריה:כדורסלני ריאל מדריד
קטגוריה:כדורסלני נבחרת ספרד
קטגוריה:ספרדים שנולדו ב-2000
גבריאל דק

גבריאל אלחנדרו דק (בספרדית: Gabriel Alejandro "Gaby" Deck; נולד ב-8 בפברואר 1995 באנטוז'ה, בסנטיאגו דל אסטרו שבארגנטינה) הוא כדורסלן ארגנטינאי, המשחק בעמדות הסמול פורוורד והפאוור פורוורד בקבוצת ריאל מדריד מליגת העל הספרדית והיורוליג.

==קריירה מקצועית==
===השנים הראשונות===
דק החל את קריירת הכדורסל המקצועני שלו בקבוצה קימסה מהליגה הארגנטינאית הראשונה. לקראת עונת 2015/2016 הצטרף לקבוצת סן לורנסו במדיה זכה דק באליפות ליגת האמריקות (מקבילה ליורוליג) שם נבחר לשחקן המצטיין בגמר בנוסף זכה גם בשלוש אליפויות מקומיות ברציפות בין שנת 2016 לשנת 2018.

===ריאל מדריד===
חתם לשלוש עונות בקבוצת ריאל מדריד. בעונתו הראשונה בקבוצה זכה דק באליפות ספרד ובסופרקופה הספרדי.

בב-19 ביולי 2018, דק חתם על חוזה לשלוש שנים בריאל מדריד לאחר שהגיעו להסכם רכישה עם סן לורנצו . <ref></ref> <ref></ref> בעונתו הראשונה במועדון, הוא ערך הופעת בכורה בעונת ביורוליג 2018–19, עם ממוצעים של 4.4 נקודות ו-2.4 ריבאונדים על פני 31 משחקים. הוא העמיד ממוצעים של 4.8 נקודות ו-2.9 ריבאונדים בליגה הספרדית במשך 30 משחקים.

===אוקלהומה סיטי ת'אנדר===
ב-12 באפריל 2021, דק חתם על חוזה עם אוקלהומה סיטי ת'אנדר מהNBA.<ref name="Thunder2021"></ref> ב-29 באפריל ערך את הופעת הבכורה שלו מול ניו אורלינס פליקנס, קלע שתי נקודות, לקח שני ריבאונדים וחילק שני אסיסטים לאורך 15 דקות בהפסד 109–95 של הת'אנדר. <ref></ref> <ref></ref>

===ריאל מדריד===

ב-19 בינואר 2021 דק חזר לריאל מדריד, וחתם על חוזה לשנתיים. <ref></ref> ב-28 ביוני 2023, דק חידש את חוזהו עד 2028.

==נבחרות ארגנטינה==
את הופעתו בנבחרות הצעירות של ארגנטינה החל בשנת 2012 שהיה בסגל נבחרת ארגנטינה עד גיל 17 לאליפות העולם שהתקיימה בליטא, שם הצטיין דק עם 21.5 נקודות למשחק ונבחר לחמישיית הטורניר. בשנת 2019 שיחק זומן לנבחרת לקראת אליפות העולם עד גיל 19 שם סיימה נבחרת ארגנטינה במקום ה-12. את הופעת הבכורה שלו בנבחרת הבוגרת ערך בשנת 2015 באליפות האמריקות בכדורסל שם זכה במדליית הכסף. שיחק גם באליפות האמריקות בכדורסל בשנת 2017 וזכה במדליית כסף נוספת ,השתתף גם בטורניר הכדורסל באולימפיאדה בריו דה ז'ניירו ב-2016 שכנבחרתו הודחה בשלב רבע הגמר. בשנת 2019 זכה דק במדליית זהב המשחקים הפאן-אמריקאיים. באותה שנה זכה דק במדליית הכסף בגביע העולם שנערך בסין.

==קישורים חיצוניים==

* [https://www.realmadrid.com/baloncesto/plantilla/gabriel-deck דף השחקן], באתר הרשמי של ריאל מדריד בכדורסל

== הערות שוליים ==

קטגוריה:כדורסלני נבחרת ארגנטינה
קטגוריה:כדורסלני ריאל מדריד
קטגוריה:שחקני NBA שלא נבחרו בדראפט
קטגוריה:כדורסלני אוקלהומה סיטי ת'אנדר
קטגוריה:כדורסלנים ארגנטינאים
קטגוריה:ארגנטינאים שנולדו ב-1995
קטגוריה:כדורסלנים ארגנטינאים באולימפיאדת טוקיו (2020)
חצוצרן (מוזיקה)

חצצורן הג'אז [[לואי ארמסטרונג]]
טולדו, אוהיו, ב-1920 בערך]]
חצוצרן (גם מחצצר או נגן חצוצרה) הוא אדם המנגן בחצוצרה כמקצוע או כתחביב. חצוצרן מקצועי משמש במגוון רחב של תפקידים ובמסגרות מוזיקליות שונות – נגינה כסולן, נגינה בהרכב של חצוצרנים, נגינה בתזמורת קאמרית של כלי נשיפה והשתתפות בהרכבים מוזיקליים נוספים, בהם הרכבי ג'אז והרכבי מוזיקה קלאסית.

ראשיתה של החצוצרה בעת העתיקה. בעת נדודי בני ישראל במדבר נצטווה משה על עשיית שתי חצוצרות כסף לצורך עבודת המשכן (במדבר י'). כלי נגינה דומים לחצוצרה נוצרו גם במצרים העתיקה ובממלכות המזרח פרס, טיבט, ביזנטיון, מונגוליה ועוד. החצוצרה שימשה אז לתהלוכות צבאיות ולטקסים חגיגיים אחרים.

בתקופת הבארוק זכתה החצוצרה להתפתחות גדולה (ראו: חצוצרת בארוק). בימיהם של באך והנדל היו באירופה חצוצרנים מעולים, שהיו מסוגלים לנגן מוזיקה מסובכת רק באמצעות שליטה בטכניקת הלחץ של שפתיהם ושימוש בחצוצרות ארוכות יותר. מסורת גדולה זו שקעה, ובסוף המאה ה-18 הופיע תחליף לחצוצרה הארוכה בדמות החצוצרה הקצרה המצוידת בשסתומים. בתזמורת סימפונית מודרנית משתתפים בדרך כלל שניים או שלושה חצוצרנים.

בחצוצרה ישנם שלושה שסתומי בוכנה המאפשרים שבעה שילובי לחיצה ומביאים לשינוי בגובה הצליל. גובה הצליל משתנה בהתאם למתח שפתיו (אמבושיור) ואופן נשיפתו של החצוצרן. בחצוצרה אין מגבלה לתו הגבוה ביותר. על ידי מתיחת השפתיים וחוזק הנשיפה ניתן להגיע לצלילים גבוהים מאוד, תכונה זו ניכרת בכל כלי הנשיפה ממתכת. רוב החצוצרנים לא מצליחים לעלות לצליל גבוה יותר מהתו דו באוקטבה הרביעית. יש חצוצרות בעלות כפתור נוסף הנקרא "אוקטבה", המעלה את הצליל באוקטבה (שישה טונים) וכך מקל על חצוצרנים להגיע לצלילים גבוהים.

לחצוצרנים מקום מרכזי במוזיקת הג'אז. מעברו של אחד הבולטים שבהם, לואי ארמסטרונג, מנגינה בקורנית לנגינה בחצוצרה, נחשב למבשר הדומיננטיות של החצוצרה על פני הקורנית בג'אז. חצוצרני ג'אז בולטים נוספים הם רוי אלדרידג', דיזי גילספי, מיילס דייוויס ועוד. מיינרד פרגוסון נודע ביכולתו לנגן ברגיסטרים הגבוהים ביותר של החצוצרה תוך שמירה על דיוק.

== קישורים חיצוניים ==

* [https://www.youtube.com/watch?v=ASmpldZomrw כיתת אמן לחצוצרנים באוניברסיטת קנטקי] 
* [https://www.youtube.com/watch?v=2BnIOaBsfrY כיתת אמן לחצוצרן בקרנגי הול] 
* [https://www.trumpetguild.org/ האתר של גילדת החצוצרה הבינלאומית] 

*
קטגוריה:מקצועות מוזיקליים
קטגוריה:נגנים
לשכת החוקרים הפרטיים בישראל

לשכת החוקרים הפרטיים בישראל (באנגלית:The Israeli Bureau of Private Investigators I.B.P.I) היא עמותה שהוקמה בשנת 1982 מתוך צורך בהקמת גוף יציג שירכז ויאגד את החוקרים הפרטים בישראל. בין מטרותיה של העמותה: קידום ושמירה על מעמדו ומקצועיותו של החוקר הפרטי בישראל.

בלשכה חברים מאות חוקרים וחוקרות המשלמים דמי חבר שנתיים. נציגי ועד הלשכה מוזמנים לישיבות המחלקה לרישוי חוקרים פרטיים ושירותי שמירה במשרד המשפטים כגורם המייצג את החוקרים בארץ. ועד הלשכה מונה תשעה חברים, בנוסף מכהנים שלושה חברים בוועדת ביקורת. ועדים אלו הם ועדים נבחרים. בנוסף ישנן ועדות משנה ממונות על ידי הוועד הנבחר.

החל משנת 2019 מכהן אסף ויצמן כיושב ראש הלשכה. בינואר 2022 נבחר לקדנציה נוספת.

==מטרות העמותה==
* לשמש ארגון יציג שהוא המייצג היחידי של החוקרים הפרטיים בכל ענייניהם הן בארץ והן בארגונים מקצועיים בינלאומיים.
* לקדם את האינטרסים המקצועיים והכלכליים המשותפים של החוקרים הפרטיים ובעלי משרדי החקירות בישראל.
* לקדם את מעמדו החוקי והציבורי של מקצוע החקירות הפרטיות.
* לקדם את האינטרס הציבורי בתחום החקירות הפרטיות.
* לפעול לשיפור רמתם המקצועית ותנאי עבודתם של החוקרים הפרטיים.

== היסטוריה ==
בישראל נחקק חוק חוקרים פרטיים ושרותי שמירה בשנת 1972 (תשל"ב). בחוק בין השאר, נקבעה ההגדרה כי חוקר פרטי הוא מי שקיבל רישיון לעסוק באיסוף ידיעות על הזולת והוא אמור לפעול במסגרת משרד לחקירות שבראשו עומד מי שקיבל רישיון לקיום משרד חקירות. כלומר נוצרו מעמדות על פי החוק. מעמדות אלה מהוות "אבן נגף" בניהול ענף החקירות בישראל מאז ועד היום.

עד היום ועד בכלל נותר החוק למעשה כפי שהוא חוקק במקור. נערכו בו מספר קל של שינויים מינוריים הנובעים מחקיקת חוקי יסוד וחוקים אחרים שלא התאימו. כמו הגבלת גיל והגבלת חופש העיסוק ואחרים.

העמותה שהוקמה בראשית דרכה נקראה "האיגוד הישראלי של בעלי משרדי החקירות" א.י.מ., בראש העמותה הזאת כיהנו וותיקי הענף ומוביליו מ 1982, עד 1995. הבולט ביניהם היה אהרון סיוון, עוד היו עופרה שפירא, איזי שרצקי ואחרים. בסוף שנות ה-80 תחילת שנות ה-90 עקב ויכוח אסטרטגי בין חברי העמותה האם לשלב בה גם חוקרים פרטיים שאינם בעלי רישיון לקיום משרד, חל פיצול - החברים מוקה קריגר ומישל חדד הקימו עמותה שנייה בשם א.ח.פ. - איגוד חוקרים פרטיים. ב-1995 החליטה הנהלת העמותה בראשות גיורא יבין, גבי בר גיורא ושמוליק גוזמן, לקבל כחברים בעמותה גם חוקרים פרטיים שאינם בעלי רישיון למשרד וגם מתאמנים ולשנות את השם ל - לשכת חוקרים פרטיים בישראל. בשנת 2001 התאחדו א.י.מ. וא.ח.פ. בשנת 2016 התאחדו מספר חוקרים פרטיים שוב להקמת גוף חדש בשם "איגוד החוקרים הפרטיים" בטענה כי הלשכה איננה מתפקדת לטובת כלל הציבור, וביוני 2018 התאחדו העמותות לתוך הלשכה הקיימת היום.

==קישורים חיצוניים==
* 
* 

==הערות שוליים==

קטגוריה:אגודות מקצועיות בישראל
קטגוריה:ישראל: עמותות
קטגוריה:חוקרים פרטיים
פרידריך קניג (צייר)

פרידריך קניג (בגרמנית: Friedrich König; 20 בדצמבר 1857 – 11 במרץ 1941) היה צייר, מאייר ומעצב אוסטרי.

== ביוגרפיה ==
קניג היה בנו של דוור וינאי. הוא למד באקדמיה לאמנויות יפות בווינה בין 1878 ל־1883 אצל כריסטיאן גריפנקרל, אוגוסט אייזנמנגר וקרל פון בלאס לפני שנסע ללמוד באקדמיה לאמנויות יפות במינכן. לאחר מכן, ביקר באיטליה, גרמניה, ספרד וצרפת. כשחזר לווינה, עבד כמאייר.

בשנות ה-90 של המאה ה-19 היה קניג מעורב בחברת האגן, קבוצת אר-נובו שכללה כמה אמנים אשר נכנסו מאוחר יותר לזצסיון הווינאי בשנת 1897. הוא נותר רווק עד מותו.

בשנת 1900 כיהן בוועדת העבודה של הקבוצה, ובשנת 1902 היה סגן נשיא. בתוך הזצסיון היה מקורב ליוזף אנגלהארט, רודולף באכר ומקסימיליאן לנץ. המגזין הרשמי של הזצסיון, פרסם הדפסים רבים שלו, והוא סיפק את האיורים לגיליון בשנת 1899, וערך את כתב העת במשך אותה שנה.

הוא הציג פעמים רבות עם הזצסיון. לתערוכה הראשונה של הקבוצה עיצב את קישוט הפנים. בתערוכת האביב של שנת 1899 ציוריו זכו לתשומת לב רבה כ"מבחר מרשים". בשנת 1929 הוא היה החבר הוותיק ביותר בזצסיון; הוא התכבד בתערוכה של עבודותיו.

קניג לימד בבית הספר לאמנות לנשים וצעירות בין השנים 1902–1916 והעביר שיעור בחריטת עץ. מורים אחרים בבית הספר כללו את גאורג קלימט (אחיו של גוסטב), ואת חבריו הנס טישי ואדולף בוהם. קניג עודד ולימד את מרתה הופריכטר את אמנות הדפסת חיתוך עץ.

== סגנון ==
קינג עבד רבות כמעצב גרפי; הוא גם צייר בצבעי שמן. הייתה לו מיומנות מיוחדת בעבודות דקורטיביות ובעיסוק בתמונות פיגורטיביות רחבות היקף ובנופים - ציוריו היו מעוטרים להפליא והקרינו אווירה רכה, בניגוד לסגנון חיתוכי העץ החזקים שלו. סגנונו נטה לרומנטיקה. בחלק מחיתוכי העץ שלו עבור כתב העת של הזצסיון הוא הציג אלמנטים יפנים.

== גלריה ==
<gallery mode=packed heights=180>
קובץ:Friedrich König Damenbildnis mit grünem Federhut und Masche.jpg
קובץ:Friedrich König Bildnis einer eleganten Dame.jpg
קובץ:Friedrich König Damenbildnis mit Spitzenbluse und Federhut.jpg
קובץ:Friedrich Koenig - etude de nu.jpg
</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:מאיירים
קטגוריה:ילידי 1857
קטגוריה:אוסטרים שנפטרו ב-1941
2020 באפגניסטן

אירועים בשנת 2020 באפגניסטן.

== בעלי תפקידים ==
* נשיא: אשרף גאני אחמדזאי
* יושב ראש הבית העליון של הפרלמנט: פאזל האדי מוסלמייר
* יושב ראש הבית התחתון של הפרלמנט: אבדול ראוף איברהימי

== אירועים ==
* 27 בינואר – תאונה אווירית במהלכה התרסק מטוס של חיל האוויר של ארצות הברית
* 29 בינואר – במהלך פלישה של כוחות הממשלה על מעוז טליבאן שוחררו 62 בני ארובה.
* 15 בפברואר – בשיחות בין ארצות הברית לטליבאן סוכם על הקטנת אלימות והקטנת כוח ארצות הברית במדינה מ-18 אלף ל-12 אלף.
* 18 בפברואר – אשרף גאני אחמדזאי הוכרז באופן רשמי כמנצח של בחירות שנערכו בשנת 2019.
* 24 בפברואר – דיווח ראשון על חולה קורונה באפגניסטן.
* 22 במרץ – דיווח ראשון על פטירת חולה קורונה באפגניסטן.
* 23 במאי – הכרזה על הפסקת אש ל-3 ימים.
* 2 באוגוסט – מתקפת טליבאן על כלא במזרח המדינה. לאחר הקרב התברר שכ-25 אסירים נמלטו מהמקום.
* דצמבר – מספר מאומתים בקורונה הגיע ל-50 אלף מהם כשליש בבירת קאבול.

==קישורים חיצוניים==

אפגניסטן
קטגוריה:אפגניסטן: היסטוריה
קטגוריה:שנים באפגניסטן
שי זילברמן

שי זילברמן (נולד ב-1976) הוא אמן ישראלי.

== ביוגרפיה ==
שי זילברמן נולד בשנת 1976. בשנים 1998–2002 עשה תואר ראשון באמנות בבית הספר הלאומי הגבוה לאמנויות יפות בפריז (2002) אותו סיים בהצטיינות, ולאחר מכן למד עיצוב אופנה באקדמיה המלכותית לאמנויות באנטוורפן (2003).

חי ויוצר בתל אביב.

== אמנות ==
זילברמן יוצר בטכניקות של קולאז' ותחריט ומשתמש בדימויים מן-המוכן שהוא אוסף ממקורות מודפסים כגון מגזינים, כתבי עת ישנים, ספרי נוף ואדריכלות. יצירותיו מכילות שילוב בין דמויות היברידיות, דימויי נוף ודימויים אורבניים משובשים, אותם הוא מייצר באמצעות עבודה עמלנית של חיתוך והדבקה.

בשנת 2014 הוצגה תערוכתו "נאמן למקור" במוזיאון הרצליה לאמנות עכשווית, "נאמן למקור".<ref></ref>

בשנת 2018 הוצג הפרויקט "קיר בעיר מס' 7" על הקיר הדרומי של בניין עיריית תל אביב. זילברמן מייצר נוף פיקטיבי המעורר תחושה מוכרת ונוסטלגית בצופה. העבודה משלבת בניינים מוכרים לעין המקומית, כגון דימוי של העירייה, אך עם שיבושים מכוונים. מלבד טכניקת הגזירה וההדבקה של הקולאז' המשנה את הנוף, זילברמן מבצע גם התערבות בדימויים על ידי פעולות רישומיות עדינות שקשה לראותן. באמצעות דיו וגרפיט הוא מוחק או מכסה סימני זיהוי מהדימוי המקורי, הגדלת העבודות לגודל הקיר מזמינה את הצופה לגלות את הנוף החדש שנוצר על ידי שיטוט בו.<ref></ref>

בשנת 2020 הוצגה תערוכתו "שומר הגן" בגלריית עינגע. בתערוכה זו הציג זילברמן עבודת טקסטיל גדולת ממדים, ועבודות הדפס שנוצרו בשיתוף עם מרכז גוטסמן לתחריט בקיבוץ כברי, וכן עבודות קולאז' מופשטות על נייר. העבודות ממשיכות את קו האמן ביצירות הקולאז' המוכרות, אך בתערוכה זו הקולאז'ים ללא דימוי פיגורטיבי מוגדר. סדרת עבודות הקולאז'ים מופשטות, עשויות מגזרי נייר צבעוניים בקומפוזיציה חופשית אך גאומטרית, כזו המושפעת מאלמנטים פיסוליים והסביבה הארכיטקטונית. הן מדגישות את הדיאלוג שבין הצבע לצורה ומתנערות מהפיגורטיבי. גם עבודת הטקסטיל הגדולה היא המשך של סדרת הקולאז'ים המופשטים אשר מתורגמת לטקסטיל.<ref></ref>

== השכלה ==
* 2002-1998: תואר ראשון, בית הספר הלאומי הגבוה לאמנויות יפות, הבוז'אר, פריז, צרפת (בהצטיינות)
* 2003: המחלקה לעיצוב אופנה, האקדמיה המלכותית, אנטוורפן, בלגיה

== תערוכות יחיד ==

== תערוכות קבוצתיות ==

== פרסים ==
* 2001: פרס אליאנס, פריז, צרפת.
* 2004: מענק עיריית אנטוורפן, אנטוורפן, בלגיה.
* 2006: מלגת הצטיינות, משרד הקליטה.
* 2009: מלגת שהייה, מכון ברנדיס (BCI), לוס אנג'לס, ארצות הברית
* 2011: מענק קרן רבינוביץ לאמנויות.
* 2014: מענק המועצה לתרבות ולאמנות של מפעל הפיס
* 2016-2014: מלגת שהייה, מרכז גוטסמן לתחריט, כברי
* 2016-2015: מלגת מורה-אמן, משרד התרבות והספורט
* 2017: מענק אסיילום ארטס.
* 2018: מענק קרן רבינוביץ לאמנויות.
* 2022: פרס אלימה ריטה לאמנות ההדפס

== קישורים חיצוניים ==
* 

* [https://museum.imj.org.il/artcenter/newsite/he/?artist=זילברמן,%20שי&list=ז דף האמן במרכז המידע לאמנות ישראלית], מוזיאון ישראל.
* [http://www.inga-gallery.com/artists/shay-zilberman דף האמן בגלריה עינגא].
* [https://www.youtube.com/watch?app=desktop&v=nZStMNDbB9k&feature=youtu.be&ab_channel=מחלקתאמנויותעירייתתלאביב-יפו ביקור בסטודיו של שי זילברמן] (וידאו).

== הערות שוליים ==

קטגוריה:אמנים ישראלים
קטגוריה:תל אביב-יפו: אישים
קטגוריה:ישראלים שנולדו ב-1976
ברברה קראפט

מריה ברברה קראפט (בגרמנית: Maria Barbara Krafft; 1 באפריל 1764 – 28 בספטמבר 1825) הייתה ציירת אוסטרית, שזכורה בזכות דיוקנו המשוחזר של וולפגנג אמדאוס מוצרט.

== חיים וקריירה ==
היא נולדה באיגלאו (בצ'כיה), שם עבד באותה תקופה אביה, צייר החצר הקיסרי האוסטרי יוהאן נפומוק שטיינר. היא למדה ציור אצל אביה וליוותה אותו לווינה, שם הציגה את הציור הראשון שלה בשנת 1786 באקדמיה לאמנויות יפות.

בשנת 1789 נישאה לרוקח הווינאי יוזף קראפט. בנם יוהאן נפומוק קראפט, יליד 1792 הפך לימים לצייר ולליטוגרף.

במשך תקופות שונות בין השנים 1794 ו-1803 עבדה קראפט ונסעה לבדה למקומות שונים כולל זלצבורג ופראג, והשיגה הצלחה הולכת וגוברת בעיקר כציירת פורטרטים, אך גם הפיקה יצירות ז'אנריות ודתיות.

בשנת 1804 היא נפרדה מבעלה והתיישבה בזלצבורג, שם התגוררה עד 1821. בארבע השנים האחרונות לחייה, היא הייתה הציירת העירונית שהתמנה בבמברג, שם ציירה 145 ציורים.

היא נפטרה בגיל 61.

== יצירה ==
ברברה קראפט ציירה בסגנון קלסי ורגיש. האמנית הייתה אחת מציירות הדיוקנאות המבוקשות והעסוקות ביותר בזמנה. בארבע השנים האחרונות בבמברג בלבד, היא יצרה 145 דיוקנאות. בשל ריבוי התמונות שלה, הביצוע המוקפד לא בוצע בכולן.

הידוע ביותר הוא דיוקנו של וולפגנג אמדאוס מוצרט, אותו עשתה בשנת 1819, 28 שנה לאחר מותו של מוצרט, על פי מידע מאחותו של מוצרט, מריה אנה, ובהתבסס בבירור על 'הציור המשפחתי הגדול'. ציורה של קראפט הוא אחד הדיוקנאות הנפוצים ביותר של מוצרט.

ברברה קראפט לא רק יצרה דיוקנאות, אלא גם מזכרות וייצוגי ז'אנר שמראים את השפעתו של הציור ההולנדי.

== גלריה ==
<gallery mode=packed heights=180>
קובץ:Barbara Krafft - portrét Marie Terezie.jpg
קובץ:Barbara Krafft - Porträt Wolfgang Amadeus Mozart (1819)FXD.jpg
קובץ:Barbara Krafft - Franz de Paula hrabě Hartig a jeho manželka Eleonora jako Caritas Romana (1797).jpg
קובץ:Barbara Krafft Bildnis eines jungen Mädchens.jpg
קובץ:Barbara Krafft - Die Familie Anton von Marx - 3650 - Österreichische Galerie Belvedere.jpg
קובץ:Barbara Krafft - Der bayerische Generalleutnant Clemens Freiherr von Raglovich - 1642 - Österreichische Galerie Belvedere.jpg
קובץ:Barbara Krafft - Die Familie Wallner - 3682 - Österreichische Galerie Belvedere.jpg
</gallery>

== קישורים חיצוניים ==

== הערות שוליים ==

קטגוריה:ציירות אוסטריות
קטגוריה:ילידות 1764
קטגוריה:נפטרות ב-1825
פרנץ רליך

פרנץ רליך (בגרמנית: Franz Rellich; 14 בספטמבר 1906 – 25 בספטמבר 1955) היה מתמטיקאי גרמני.

==ביוגרפיה==
פרנץ רליך נולד בדרום טירול שאז הייתה חלק מהאימפריה האוסטרו-הונגרית. בשנת 1924 החל את לימודיו באוניברסיטת גראץ והמשיך באוניברסיטת גטינגן בה סיים את התואר. בשנת 1933 הוא התחיל ללמד בגטינגן, אבל פוטר לאחר שנה עקב יחסיו הקרובים עם ריצ'רד קוראנט ועמדותיו נגד שלטון הנאצי.

פרנץ רליך המשיך ללמד בדרזדן ובשנת 1942 מונה לפרופסור. לאחר סיום מלחמת העולם השנייה חזר לאוניברסיטת גטינגן.

מירב מחקריו של רליך התרכזו בתחום הפיזיקה המתמטית ובתרומה חשובה לתורת ההפרעות והיה בין המפתחים של משפט רליך-קונדרשוב.

==קישורים חיצוניים==

קטגוריה:סגל אוניברסיטת גטינגן
קטגוריה:מתמטיקאים גרמנים
קטגוריה:גרמנים שנולדו ב-1906
קטגוריה:גרמנים שנפטרו ב-1955
מטרופולין מוסקבה

מטרופולין מוסקבה הוא אחד מהמטרופולינים הגדולים בעולם, והגדול ביותר ברוסיה, ובשטחו מתגוררים יותר מ-17 מיליון תושבים. על פי הערכות השירות הפדרלי לסטטיסטיקה ממלכתית, האוכלוסייה הכוללת במוסקבה ובמחוז מוסקבה היא 20,349,638 נפש (2021).

בשנת 2020 מטרופולין מוסקבה דורג במקום ה-15 בעולם מבחינת אוכלוסייה - 17 מיליון ו-125 אלף איש.<ref>http://www.demographia.com/db-worldua.pdf</ref> מטרופולין מוסקבה הוא הגדול ביותר באירופה, והוא פי שלושה גדול יותר ממטרופולין סנקט פטרבורג הבא אחריו. בשנת 2025 אוכלוסיית מטרופולין מוסקבה עשויה להגיעה עד 21 מיליון איש.

== המבנה וההרכב של מטרופולין מוסקבה ==
מטרופולין מוסקבה בקנה מידה צר כולל ערים הסמוכות ישירות לגבול עם מוסקבה. זוהי מה שנקרא החגורה הקרובה של ערי הלוויין.

בגישה הקלאסית, מטרופולין מוסקבה היא בעלת שתי חגורות פרבריות.

בקנה מידה רחב, מחוז מוסקבה כולל את מוסקבה ואת מחוז מוסקבה (אזור הבירה) עם חגורה שלישית.

===חגורת ערים ראשונה===
החגורה הפרברית הראשונה (הקרוב), על פי גלושקובה, כוללת ערי לוויין של מוסקבה הממוקמות במרחק של 10-15 ק"מ מכביש הטבעת של מוסקבה: חימקי, דולגופרודני, מיטישצ'י, קורוליוב, בלאשיחה, ראוטוב, ליוברטסי, וידנויה, אודינצובו, קרסנוגורסק, זלנוגרד (רשמית חלק ממוסקבה).

למושג חגורת הפרברים הקרובה מתייחס המושג LPZP (חגורת מגן יער פארק מוסקבה, שיחד עם העיירות והערים הנמצאות בשטחה, היוותה רשמית חלק ממוסקבה בין השנים 1960 ל-1961). הערים קורוליוב (קלינינגרד) וז'לזנודורוז'ני לא נכללו ב-LPZP של מוסקבה.

על פי קריטריונים אלו, ניתן לפרט את רשימת הערים בחגורה הקרובה וכוללת את הערים הבאות:
* אודינצובו
* קרסנוגורסק
* חימקי
* דולגופרודני
* לובניה
* מיטישצ'י
* קורוליוב
* בלאשיחה
* ראוטוב
* ליוברטסי 
* קוטלניקי 
* דזרז'ינסקי 
* ליטקרינו 
* וידנויה 
* כמו גם יישובים בסגנון עירוני והתנחלויות כפריות המקיפות ישירות את מוסקבה ומחוז מוסקבה.

== הערות שוליים ==

קטגוריה:מוסקבה
מוסקבה